Dipartiment tad-Dwana .td_uid_2_619e3a40a3cd1_rand.td-a-rec-img{text-align:left}.td_uid_2_619e3a40a3cd1_rand.td-a-rec-img img{margin:0 auto 0 0} Il-kelb tad-Dwana Charlie għen biex l-Uffiċjali tad-Dwana jaqbdu €30,775 fi flus kontanti li ma kinux iddikjarati. Il-flus instabu waqt tfittxija fl-Ajruport Internazzjonali ta' Malta fuq żewġ passiġġieri mill-Olanda li kienu fi triqithom lura pajjiżhom u passiġġier mis-Sirja li kien fi triqtu lejn il-belt ta' Erbil fl-Iraq wara waqfa f'Istanbul. Charlie għen biex jinqabdu l-flus li kienu fuq il-passiġġier Sirjan. It-tliet passiġġieri laħqu ftehim mal-uffiċjali u għażlu li jħallsu multa. Skont ir-regoli maħruġa mid-Dwana, kull ammont ta' flus (li jinkludi anke ċekkijiet u deheb) li jammonta għal €10,000 jew aktar għandu jkun iddikjarat lid-Dwana. Dan jgħodd kemm jekk dan l-ammont ikun qed jinġarr mill-passiġġier, kif ukoll jekk jintbagħat bħala merkanzija f'pakkett. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619e3a40a442b_rand.td-a-rec-img{text-align:left}.td_uid_3_619e3a40a442b_rand.td-a-rec-img img{margin:0 auto 0 0}